वाॅलीबाल में विश्रामपुर की टीम बनी विजेता
एसईसीएल अन्तरक्षेत्रीय वालीबाल प्रतियोगिता का समापन कोरबा एरिया के वालीबॉल ग्राउंड में मंगलवार को हुआ। फाइनल मैच कोरबा व विश्रामपुर के बीच खेला गया। आरंभ में दोनों ही टीम के बीच कांटे की टक्कर देखने काे मिली। पहले दो सेट में दोनों टीम एक-एक सेट जीतकर बराबरी पर रहे। बाद में विश्रामपुर ने कोरबा को 3-2 से पराजित कर विजेता का खिताब हासिल किया।
एसईसीएल अंतरक्षेत्रीय वालीबाल प्रतियोगिता वर्ष 2015-2016 का आयोजन एसईसीएल कोरबा वालीबाल ग्राउंड में हुआ था। जिसका समापन मैच शाम 6 बजे से शुरू हुआ। समापन समारोह में एसईसीएल के डायरेक्टर पर्सनल आएस झा मुख्य अतिथि रहे। कार्यक्रम में एसईसीएल कोरबा एरिया के जीएम एसके पॉल के अलावा अन्य अधिकारी उपस्थित थे। इस प्रतियोगिता में एसईसीएल क्षेत्र की 13 की टीमों ने भाग लिया था। जिसमें सोहागपुर,जमुना-कोतमा, विश्रामपुर, बैकुंठपुर, भटगांव, हसदेव, चिरिमिरी, रायगढ़, दीपका, गेवरा, कुसमुंडा, सीईडब्ल्यूएस, गेवरा, सीडब्ल्यूएस,कोरबा एरिया की टीम शामिल हैं। तीन दिवसीय प्रतियोगिता में सेमीफाइनल से फाइनल में एसईसीएल कोरबा एरिया व विश्रामपुर की टीम ने जगह बनाई थी। फाइनल मैच कोरबा व विश्रामपुर की टीम के मध्य खेला गया। जिसमें कोरबा टीम ने पहले सेट के खेल में विश्रामपुर को 25-27 से पराजित कर बढ़त कायम रखा था। लेकिन दूसरे सेट मेंे 15-25 से विश्रामपुर की टीम ने जीत दर्ज किया था। बराबरी के बाद 3-2 से विश्रामपुर को जीत मिली। प्रतियोगिता के समापन अवसर पर क्षेत्रीय कार्मिक प्रबंधक एसके गुप्ता समेत अन्य उपस्थित थे।
कोरबा : खिलाड़ियों से परिचय प्राप्त करते कार्मिक प्रबंधक झा, मैच में भिड़ते खिलाड़ी।
hin_Deva hin_Deva hin_Deva hin_Deva